
Për dhënie fondi disa partive politike të reja

Në mbështetje të nenit 100 të Kushtetutës, të nenit 18 të ligjit nr.8580, datë 17.2.2000 “Për partitë politike”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 7 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Financave, Këshilli i Ministrave

VENDOSI:

1. T’u jepet si ndihmë financiare, në çastin e krijimit, fondi prej 100 000 (njëqind mijë) lekësh secilës nga tri partitë e mëposhtme:
a) Partisë Demokratike Peza Gjirokastër të Shqipërisë;
b) Partisë së të Drejtave të Mohuara të Shqipërisë;
c) Partisë së Integrimit Social Kombëtar Shqiptar.
2. Ky fond të përballohet nga fondi rezervë i Këshillit të Ministrave.
3. Ngarkohet Ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

